Sjednica Upravnog odbora Lokalne akcijske grupe Vuka – Dunav, održana je dana 30. studenoga 2017. godine u 10.30 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 20. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 10.30 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, NK Vitez '92,
3. Gojko Leventić, OPG Leventić,
4. Ana Buljan, KUD „I.K.Adamović“ Čepin
5. Ljubica Šunić, OPG Šunić
6. Stipe Modrić, Udruga veterana vojne policije iz Domovinskog rata Osječko-baranjske županije,
7. Nataša Tramišak, Agencija RODA d.o.o, Antunovac,
8. Sanja Matković, KUD“Klasje Slavonije“, Antunovac, p.p. Ivana Čik
9. Zdenko Đerđ, PVZ Fructus.
10. Maja Magdika, PVZ Agrovladislavci.
11. Zdenko Radovanić, Agora Academia

Za zapisničara je izabrana Ivana Šariri, a za ovjerovitelja zapisnika Ivana Čik.

Prije nego li je Dnevni red dan na usvajanje, Predsjednik napominje da postoji nadopuna. Dodaje se točka koja glasi „Odluka o usvajanju akcijskog plana“. Ista je sada deveta točka dnevnog reda, dok se točka „Razno“ prebacuje kao 10. točka dnevnog reda.

Dnevni red sa svojim izmjenama stavlja se na glasanje i biva jednoglasno usvojen i sada glasi.

**DNEVNI RED**

1. Usvajanje zapisnika sa 19. sjednice upravnog odbora,
2. Donošenje prijedloga odluke o godišnjoj članarini za 2018. godinu,
3. Donošenje prijedloga odluke o iznosima bruto plaća po radnim mjestima,
4. Donošenje prijedloga odluke o imenovanju voditelja LAG-a,
5. Informiranje o projektu suradnje LAG-a Vuka-Dunav s Finskom, Estonijom i Sjevernom Irskom,
6. Donošenje prijedloga financijskog plana za 2018. godinu,
7. Donošenje prijedloga plana rada za 2018. godinu,
8. Prijedlog izmjene Lokalne razvojne strategije 2014-2020.,
9. Odluka o usvajanju akcijskog plana,
10. Razno.

Ad 1.: USVAJANJE ZAPISNIKA S 19. SJEDNICE UPRAVNOG ODBORA LAG-a VUKA - DUNAV

Članovi LAG-a Vuka – Dunav dobili su Zapisnik sa 19. sjednice Upravnog odbora. Predsjednik Upravnog odbora LAG-a Vuka-Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 19. sjednice jednoglasno prihvaćen.

Ad2.: DONOŠENJE PRIJEDLOGA ODLUKE O GODIŠNJOJ ČLANARINI ZA 2018. GODINU

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a Vuka-Dunav kratko upoznaje Upravni odbor da je to odluka koju je LAG, po Statutu, dužan donijeti prije početka iduće godine. Istom se odlučuje o visini članarina za iduću godinu. Kako u Odluci nije bilo izmjena u odnosu na prethodne godine, za istu nema ni dodatnih komentara, te se daje na glasovanje.

Odluka je jednoglasno prihvaćena.

**Donošenje prijedloga odluke o godišnjoj članarini za 2018. godinu.**

Ad3.: DONOŠENJE PRIJEDLOGA ODLUKE O IZNOSIMA BRUTO PLAĆA PO RADNIM MJESTIMA

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak, mag. iur.

Predsjednica LAG-a kratkim izlaganjem upoznaje Upravni odbor da je ova Odluka nužna iz razloga što je od 2018. godine nužno da LAG ima voditelja koji će za istu funkciju primati plaću i taj posao obavljati profesionalno. Dosada je istu funkciju obavljala Predsjednica, odnosno Voditeljica LAG-a Nataša Tramišak, i to volonterski.

Nakon kratkog izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Donošenje prijedloga odluke o iznosima bruto plaća po radnim mjestima**

Ad4.: DONOŠENJE PRIJEDLOGA ODLUKE O IMENOVANJU VODITELJA LAG-A,

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a Nataši Tramišak, mag. iur.

Ova točka dnevnog reda nastavlja se na prethodnu, te Predsjednica ističe kako je vrijeme da LAG zaposli profesionalnog voditelja koji će imati odgovornost administrativnog vođenja ureda LAG-a. Za novu voditeljicu LAG-a, Predsjednica predlaže Ivanu Čik, dosadašnju stručnu suradnica za pripremu i provedbu projekata.

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Donošenje prijedloga odluke o imenovanju voditelja LAG-a**

Ad5.: INFORMIRANJE O PROJEKTU SURADNJE LAG-A VUKA-DUNAV S FINSKOM, ESTONIJOM I SJEVERNOM IRSKOM

Predsjednik Upravnog odbora LAG-a prepušta riječ Predsjednici LAG-a.

Predsjednica LAG-a informira članove Upravnog odbora kako će tokom prosinca, točnije 11., 12. i 13. prosinca u posjet LAG-u Vuka – Dunav doći kolege iz Sj. Irske, Estonije i Finske. Napominje kako se radi o prvom sastanku i kako će se tokom istog pokušati dogovoriti projekt suradnje od kojeg će cijelo područje LAG-a imati koristi.

Ad6.: ODLUKA O USVAJANJU PRIJEDLOGA FINANCIJSKOG PLANA ZA 2018.

Predsjednik Upravnog odbora prepušta riječ Predsjednici LAG-a koja pojašnjava da je LAG obavezan donijeti financijski plan za iduću godinu, te napominje da je ovo prijedlog financijskog plana za 2018., te da će, nakon što ga usvoji Upravni odbor, prijedlog će biti dan raspravu i usvajanje Skupštini.

Točka je dana na glasovanje, utvrđeno je da je jednoglasno usvojena.

**Odluka o usvajanju prijedloga financijskog plana za 2018.**

Ad7: ODLUKA O USVAJANJU PRIJEDLOGA PLANA RADA ZA 2018

Predsjednik Upravnog odbora otvara i ovu točku dnevnog reda i prepušta riječ Predsjednici koja pojašnjava da je i s ovom točkom dnevnog reda isti slučaj kao i sa prethodnom. LAG je dužan donijeti plan rada za narednu godine, te će se ovaj prijedlog plana rada, ako bude usvojen od strane Upravnog odbora, dati na glasovanje Skupštini.

Prijedlog je dan na glasanje, te jednoglasno prihvaćen.

**Odluka o usvajanju plana rada za 2018. godinu.**

Ad8.: PRIJEDLOG IZMJENE LOKALNE RAZVOJNE STRATEGIJE 2014.-2020.

Predsjednik Upravnog odbora otvara i ovu točku dnevnog reda te riječ prepušta Predsjednici LAG-a.

Predsjednica LAG-a ističe kako je nužno donijeti ovu odluku kako bi se LAG mogao pripremiti da što prije krene s provođenjem podmjere 19.2., odnosno raspisivanjem LAG natječaja. Izmjena LRS-a je nužna iz razloga što se od vremena donošenja i izrade Lokalne razvojne strategije izmijenili razni pravilnici, te se ista mora uskladiti s važećim propisima.

Ad9. ODLUKA O USVAJANJU AKCIJSKOG PLANA

Sljedeća točka dnevnog reda naslanja se na prethodnu, te Predsjednica napominje kako i donošenje Akcijskog plana spada pod usklađivanje Lokalne razvojne strategije. Isti je nužno donijeti kako bi se moglo pratiti i predvidjeti raspisivanje LAG natječaja.

Kako nije bilo dodatnih pitanja i komentara, prijedlog je dan na glasanje od strane Predsjednika Upravnog odbora, te je jednoglasno usvojen.

Ad8: RAZNO

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 20. sjednicu Upravnog odbora LAG-a Vuka – Dunav u 10.55 sati.

URBROJ: UO/17-21

U Antunovcu, dana 30. studenoga 2017.godine.

|  |  |
| --- | --- |
| Zapisničar  Ivana Šariri | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Ivana Čik | |